Приложение № 22 към чл. 113, ал. 15

(Ново - ДВ, бр. 101 от 2006 г., изм. - ДВ, бр. 24 от 2017 г., в сила от 21.03.2017 г.)

Параметрите и изискванията към структурата на данните на електронния регистър

Електронен регистър по чл. 113, ал. 13 трябва да се поддържа като електронен файл NMTREG.

Структура на файла NMTREG.CSV

Файлът "NMTREG.CSV" съдържа идентификационен номер по ДДС на регистрираното лице и информация за извършените доставки на нови транспортни средства, извършени от регистрирани по ДДС български доставчици към нерегистрирани лица от друга държава членка. Всяко доставено превозно средство се описва с един запис (ред) във файла и се разполага на един технически носител. Полетата във файла са разделени със знака точка и запетая (;) и между отделните записи (редове) се поставя стандартен разделител за край на ред на текстов файл - знак за Carriage Return с последващ знак Line Feed.

Всеки един ред от файла има следната структура:

|  |  |  |
| --- | --- | --- |
| № на поле | Описание/Забележки | Формат(брой знаци) |
| 1 | Дата на издаване на фактурата | Дата (10)ДД/ММ/ГГГГ |
| 2 | Номер на издадена фактура за доставката на ново превозно средство | Цифров (10) |
| 3 | Идентификационен номер по ДДС на доставчика, вкл. знака "BG" | Символен (12) |
| 4 | Име на доставчика | Символен (20) |
| 5 | Адрес на доставчика - улица, № | Символен (20) |
| 6 | Пощенски код на доставчика | Символен (10) |
| 7 | Град на доставчика | Символен (12) |
| 8 | Име на клиента | Символен (20) |
| 9 | Адрес на клиента - улица, № | Символен (20) |
| 10 | Пощенски код на клиента | Символен (10) |
| 11 | Град на клиента | Символен (12) |
| 12 | Знак (префикс) на държавата членка, където ще се ползва превозното средство | Символен (2) |
| 13 | Стойност на превозното средство в левове | Цифров (8) |
| 14 | Тип на превозното средство: моторно превозно средство, плавателен съд, въздухоплавателно средство. Стойности на полето:- Land vehicle- Vessel- Aircraft | Символен (12) |
| 15 | Описание - свободен текст - допълнителна информация | Символен (50) |
| 16 | Дата на първоначална регистрация | Дата (10)ДД/ММ/ГГГГ |
| 17 | Изминати километри/плавателни часове/летателни часове | Символен (12) |
| 18 | Номер на рама или идентификационен номер на плавателния съд или въздухоплавателното средство | Символен (12) |
| 19 | Дата на издаване на временните/транзитни номера (за моторни превозни средства) | Дата (10)ДД/ММ/ГГГГ |

Предвидената дължина (брой знаци) за всяко поле е задължителна. Позициите, които не се използват, следва да са запълнени със знак за интервал. При положение, че полето е празно (не е попълнено), отделените му позиции са запълнени със знак за интервал.

Полетата в условен формат "Символен" могат да съдържат цифри, букви и разделители (като ", и др.), с изключение на знака точка и запетая (;). Съдържанието е ляво изравнено.

Полетата в условен формат "Цифров" могат да съдържат само арабски цифри. Съдържанието е дясно изравнено. Когато полето описва стойност, то може да съдържа и разделител "." за стотинки, без други знаци и разделители. Позволява се допълване с нули (0) пред дадената сума, за да се спази изискваната дължина на полето. Попълнените стойности трябва да са в български левове.

Пример: Стойност 10 000,00 лв. - попълва се "10 000.00".

Полетата в условен формат "Дата" съдържат само цифри и знака "/". Съдържанието на полето е в следния формат: "дд/мм/гггг", където: дд е денят, мм - номерът на месеца, гггг - годината.

Пример: Дата 3 декември 2007 г. - попълва се "03/12/2007".

Пример: Дата 25 март 2007 г. - попълва се "25/03/2007".

Пример: Полето е празно (не се попълва) - то съдържа " " или " / / ".

Изисквания към конкретни полета

Полето "Номер на издадена фактура за доставката на ново превозно средство" съдържа само арабски цифри. Съдържанието е дясно изравнено. Полето се попълва задължително, като позициите, които не се използват, може да са запълнени със знак за "0" пред дадената цифра, за да се спази изискваната дължина на полето.

Пример: номер на издадена фактура за доставка 510. - попълва се "510".

Полето "Дата на издаване на фактурата" съдържа датата, на която документът е издаден. Полето се попълва задължително.

Изисквания към записите при анулиране на документи

При положение, че се фактурира в периода, в който е издадена, тя се описва във файла "NMTREG.CSV", но полетата, описващи стойност, се оставят празни (не се попълват) или се записва стойност нула (0).

При положение че се анулира фактура след периода, в който е издадена, тя се описва във файла "NMTREG.CSV", като в полетата, описващи стойности, се попълва стойност, която е равна по размер на съдържанието на съответното поле от първия запис във файла, но с противоположен знак.

Не могат да се анулират вече анулирани документи.

Не могат да се анулират записи, чрез които са анулирани документи.

|  |  |  |  |
| --- | --- | --- | --- |
|  |  |  |  |